Štatút rady školy

pri MŠ Watsonova 2, Košice 040 01 

V súlade so zákonom NR SR č. 321/2025 o školskej správe a o zmene a doplnení niektorých zákonov sa vydáva tento štatút rady školy pri Materskej škole Watsonova 2 , Košice.

Čl. 1

Základné ustanovenie

1. Rada školy sa zriaďuje pri MŠ Watsonova 2, Košice 040 01

2. Sídlo rady školy je zhodné so sídlom školy, pri ktorej je zriadená.
Čl. 2

Pôsobnosť a poslanie rady školy

1. Rada školy sa ustanovuje na svojom ustanovujúcom zasadnutí.
2. Podľa § 17 ods.1 zákona č. 321/2025  je funkčné obdobie rady školy štyri roky.

3. Rada školy je samosprávny orgán, ktorý vyjadruje a presadzuje verejné záujmy a záujmy detí zákonných zástupcov a zamestnancov školy. Plní tiež funkciu verejnej kontroly prerokúvaním otázok týkajúcich sa vykonávania hlavnej činnosti školy. 
Čl. 3

Činnosť rady školy

1. Rada školy sa vyjadruje ku všetkým závažným skutočnostiam, ktoré sa vzťahujú k práci školy. 

   2.  Rada školy prerokúvava:
       a)   - školský poriadok, 
            - školský vzdelávací program 
            - a iné dôležité dokumenty a skutočnosti , ktoré sa týkajú činnosti školy.
        b) predkladá návrh na odvolanie riaditeľa alebo sa vyjadruje k návrhu na odvolanie riaditeľa; 
             návrh na odvolanie riaditeľa predkladá vždy s odôvodnením,
c)vyjadruje sa 
* ku koncepčným zámerom rozvoja školy,
• k návrhu na počty prijímaných detí,  

• k návrhu školského vzdelávacieho programu, 

• k správe o výchovno-vzdelávacej činnosti, jej výsledkoch a podmienkach, 

• ku koncepčným zámerom rozvoja školy rozpracovanému najmenej na dva roky a každoročne k jeho vyhodnoteniu, 

• k informáciám o pedagogicko-organizačnom a materiálno-technickom zabezpečení výchovno-vzdelávacieho procesu, 

• k správe o výsledkoch hospodárenia školy.
Čl. 4

Zloženie a spôsob voľby členov rady školy

1. Rada školy sa skladá z 5 členov. Za ustanovenie rady školy zodpovedá zriaďovateľ školy.

2. Členmi rady školy, ktorej zriaďovateľom je Mesto Košice sú : 

· dvaja zvolený zástupcovia zamestnancov, 

· jeden zvolený zástupca rodičov, 

· dvaja delegovaný zástupcovia za zriaďovateľa. 

3. Voľby členov rady školy zo zástupcov zamestnancov, zákonných zástupcov detí školy zabezpečí riaditeľ školy najneskôr v termíne skončenia funkčného obdobia rady školy. Zároveň deleguje svojich zástupcov do rady školy zriaďovateľ školy. 

4. Výzvu na voľby členov rady školy vykoná a zverejní zriaďovateľ školy. 

5.  Členov rady školy zvolia spomedzi seba zamestnanci školy a rodičia detí školy. 

6. Voľby do rady školy sa môžu uskutočniť, ak je prítomná nadpolovičná väčšina oprávnených voličov. Ak sa nezišla nadpolovičná väčšina oprávnených voličov, riaditeľ vyhlási opakovanú voľbu, pričom sa pri opakovaných voľbách podmienka účasti nadpolovičnej väčšiny nevyžaduje. 

7. Kandidáta na voleného člena rady školy môže po jeho súhlase navrhnúť ktorýkoľvek z voličov. Voľby sa uskutočnia tajným hlasovaním. Platný hlasovací lístok je ten, na ktorom je označený určený alebo nižší počet kandidátov ustanovený pre túto skupinu voličov v rade školy.
8. Zoznam kandidátov vo voľbách do rady školy za príslušnú kategóriu voličov zostavuje predseda rady školy. Do zoznamu kandidátov možno zapísať len osobu, ktorá na zápis do zoznamu udelila písomný súhlas a navrhol ju najmenej jeden volič z príslušnej kategórie voličov.
9. Funkčné obdobie rady školy je štyri roky. Členom rady môže byť iba fyzická osoba, ktorá je spôsobilá na právne úkony a je bezúhonná.

10. Členom rady školy nemôže byť riaditeľ školy a jeho zástupca.

11. Členstvo v rade školy zaniká

a) uplynutím funkčného obdobia rady školy po uplynutí štyroch rokov,

b) vzdaním sa členstva,

c) ak sa člen rady školy stane riaditeľom školy alebo jeho zástupcom,

d) ak zástupca pedagogických zamestnancov alebo nepedagogických zamestnancov  prestane byť zamestnancom školy alebo školského zariadenia,

e) ak dieťa zvoleného zástupcu rodičov prestane byť žiakom školy,
f) odvolaním zvoleného člena,
g) odvolaním člena, ktorý je zástupcom obecného zastupiteľstva alebo samosprávneho kraja, krajského školského úradu, iných právnických osôb a fyzických osôb podieľajúcich sa na výchove a vzdelávaní, ktoré ho do rady školy delegovali,

h) obmedzením alebo pozbavením člena spôsobilosti na právne úkony,

i) smrťou člena alebo jeho vyhlásením za mŕtveho,
j) výmazom školy z registra alebo zrušením príslušnej organizačnej zložky.
12. Členstvo v rade školy sa pozastavuje dňom doručenia prihlášky člena rady školy alebo jemu blízkej osoby do výberového konania na funkciu riaditeľa školy. Členstvo sa pozastavuje až do skončenia výberového konania.

13. Členstvo v rade školy sa pozastavuje aj pri potvrdzovaní člena rady školy do funkcie riaditeľa školy.

14. Predsedu rady školy môže rada školy odvolať nadpolovičnou väčšinou všetkých členov, ak si neplní povinnosti, ktoré mu vyplývajú zo štatútu.
Čl. 5

Pravidlá rokovania rady školy

1. Rada školy zasadá podľa potreby. Rada školy je povinná uskutočniť najmenej dve zasadnutia v priebehu školského roka.

2. Rada školy je schopná uznášať sa, ak je na jeho zasadnutí prítomná nadpolovičná väčšina všetkých členov. 

3. Na platné uznesenie rady školy je potrebný nadpolovičný počet hlasov prítomných členov rady školy. 
4. Zasadnutie rady školy je verejné, ak rada školy dvojtretinovou väčšinou hlasov všetkých členov nerozhodne inak.

5. V naliehavých prípadoch alebo v časovej tiesni, môžu členovia rady školy prijímať stanoviská formou per rollam – rozhodovanie bez zvolania zasadnutia Rady školy pri dodržaní nasledujúceho postupu: 

· predseda rady školy predloží e-mailom rokovací materiál a návrh stanoviska rady školy na vyjadrenie sa k predloženému návrhu v stanovenej lehote, pričom takýto e-mail musí obsahovať: 1. texty návrhov uznesení, 2. dokumenty tvoriace podklady pre prijatie uznesení, 3.dôvod, pre ktorý sa zvolilo výnimočné hlasovanie per rollam a nie je možné uskutočniť zasadnutie rady školy s fyzickou prítomnosťou jej členov alebo prostredníctvom videokonferencie alebo inými prostriedkami komunikačnej technológie, 4.informáciu o spôsobe a forme podávania pozmeňujúcich alebo doplňujúcich návrhov, informáciu o spôsobe hlasovania členov rady školy, 5. Informáciu os spôsobe hlasovania členov rady školy
5     Nová rada školy musí byť ustanovená najneskôr v deň skončenia funkčného 

      obdobia rady školy. 

6. Zmeny v štatúte rady školy je možné vykonať formou dodatku na zasadnutí rady školy, na 
    odsúhlasenie ktorého je potrebný 2/3 počet hlasov všetkých členov rady  školy.
Čl. 6

Práva a povinnosti člena rady školy

1. Člen má právo: 

a) voliť a byť volený,

b) navrhovať kandidátov na funkciu predsedu a podpredsedu rady školy,

c) byť minimálne päť dní pred konaním rokovania rady školy náležite informovaný o všetkých skutočnostiach, ktoré budú predmetom rokovania rady školy a slobodne sa k nim vyjadrovať,

d) hlasovať ku všetkým uzneseniam rady školy,
e) predkladať na rokovanie rady školy vlastné námety, prípadne materiály

2. Člen rady školy je povinný sa zúčastňovať jej zasadnutí. Neospravedlnená neúčasť na troch po sebe nasledujúcich zasadnutiach sa hodnotí ako nezáujem o výkon funkcie a neplnenie povinností člena rady školy podľa tohto štatútu. 

3. Člen rady školy je povinný zabezpečiť ochranu osobných údajov chránených všeobecne záväznými právnymi predpismi.

Čl. 7

Povinnosti predsedu rady školy

1. Predseda rady školy je štatutárnym orgánom, ktorý riadi činnosť rady školy a koná v jej mene a z jej poverenia. Rozhoduje o všetkých záležitostiach rady školy, ak nie sú zákonom vyhradené do pôsobnosti iných orgánov.
2. Predseda rady školy predloží na najbližšom zasadaní návrh štatútu rady školy na schválenie.

3. Predseda rady školy zvoláva, pripravuje a riadi zasadnutia rady školy
4. Predseda rady školy zvolá radu školy najneskôr do 15 dní, ak o to požiadajú traja členovia rady školy alebo riaditeľ školy alebo zriaďovateľ školy.
5. Predseda rady školy zodpovedá za vedenie dokumentácie zo zasadnutia rady školy a spôsob jej uloženia.
Čl. 8

Vzťahy rady školy k orgánom miestnej štátnej správy

1. Predseda rady školy informuje riaditeľa školy o pláne zasadnutí na príslušný kalendárny rok.
2. Riaditeľ školy predkladá v súlade s plánom zasadnutí rade školy príslušné materiály.

3. Návrh na vymenovanie riaditeľa školy predkladá rada školy na základe výberového konania zriaďovateľovi školy najneskôr do dvoch mesiacoch od vyhlásenia výberového konania.
Čl. 9

Hospodárenie rady školy

1. Náklady na činnosť rady školy sa uhrádzajú z rozpočtu školy na tento účel určenými v súlade s osobitnými predpismi.
2. Rada školy nemá vlastný majetok. Na zasadnutia využíva vymedzené priestory riaditeľom školy alebo zriaďovateľom školy.
Čl. 10

Záverečné ustanovenia

Tento štatút bol prerokovaný a schválený na zasadaní rady školy dňa 16.6.2026.
V Košiciach, 15.6.2026                                                                       ....................             

                                                                                                        podpis predsedu RŠ

